Αθήνα, 19 Ιουνίου 2014

**Δελτίο Τύπου**

H Διοικούσα Επιτροπή Χρηματιστηριακών Αγορών κατά τη συνεδρίαση της 19ης Ιουνίου 2014 ενέκρινε επίσης την εισαγωγή προς διαπραγμάτευση των:

* **44.412.347** δικαιωμάτων προτίμησης επί των μετοχών της εταιρίας **«LAMDA DEVELOPMENT Α.Ε.»**, που θα προκύψουν από την αύξηση του μετοχικού της κεφαλαίου. Η αύξηση μετοχικού κεφαλαίου θα πραγματοποιηθεί με καταβολή μετρητών υπέρ των παλαιών μετόχων, σε αναλογία 0,794691552779231 νέες κοινές ονομαστικές μετοχές για κάθε 1 παλαιά κοινή ονομαστική μετοχή, σε τιμή διάθεσης μετοχής **€ 4,25**. Ως ημερομηνία αποκοπής του δικαιώματος προτίμησης στην εν λόγω αύξηση ορίζεται η **23η Ιουνίου 2014**. Δικαιούχοι των δικαιωμάτων προτίμησης είναι οι μέτοχοι της εταιρίας που θα είναι εγγεγραμμένοι στα αρχεία του Σ.Α.Τ. της **25ης Ιουνίου 2014**. Η περίοδος άσκησης του δικαιώματος προτίμησης ορίζεται από την **27η Ιουνίου 2014** έως και την **11η Ιουλίου 2014**, ενώ η περίοδος διαπραγμάτευσης του δικαιώματος στο ηλεκτρονικό σύστημα συναλλαγών του Χ.Α. ορίζεται από την **27η Ιουνίου 2014** έως και την **7η Ιουλίου 2014**.
* **16.058** νέων κοινών ονομαστικών μετοχών της εταιρίας **«MARFIN INVESTMENT GROUP Α.Ε. ΣΥΜΜΕΤΟΧΩΝ»**, οι οποίες προέκυψαν από μετατροπή 15.898 ομολογιών (Σειρά Β). Ως ημερομηνία έναρξης διαπραγμάτευσης των νέων μετοχών ορίστηκε η **24η Ιουνίου 2014**.

Επίσης, η Επιτροπή Χρηματιστηριακών Αγορών κατά τη σημερινή της συνεδρίαση ενέκρινε την απόκτηση της ιδιότητας του Ειδικού Διαπραγματευτή επί των μετοχών της εταιρίας **«PROFILE A.E.B.E. ΠΛΗΡΟΦΟΡΙΚΗΣ»** από την εταιρία – Μέλος της ΕΧΑΕ **«EUROBANK EQUITIES Α.Ε.Π.Ε.Υ.»** και καθόρισε ως ημερομηνία έναρξης της ειδικής διαπραγμάτευσης επί της εν λόγω κινητής αξίας τη Δευτέρα 23 Ιουνίου 2014.